Samson Isberg

Samson Isberg (født 26. april 1795 i Kinsarvik, nå Ullensvang, død 25. mai 1873 i Bergen) var en norsk skarpretter.

 Privatliv 
Samson Samsonsen Isberg ble født som den eldste av åtte søsken. Hans far var Samson Samsonsen Isberg d. e. (1764–1833) og moren Anna Sveinsdatter Skjeldås (1764–1800). Moren døde da han var fem år gammel. Faren giftet seg igjen i alt tre ganger.

Samson Isberg flyttet til Bergen, etter sigende gikk han ikke overens med sin stemor. I Bergen gikk han underoffisersskolen og ble sersjant. Etter endt tjeneste ble han underinspektør ved Bergen Tukthus.

Den 26. desember 1833 giftet han seg med den 23 år gamle Anna Henriche Hansen i Bergen domkirke. De fikk fire barn mellom 1835 og 1845. Den 3. april 1864 ble Samson Isberg enkemann. Han giftet seg ikke igjen. Den 25. mai 1873 døde han i Bergen.

 Bøddel 
Etter Torbjørn Pedersens død i 1834 ble Samson Isberg konstituert skarpretter i Bergens stift og Stavanger amt. Det vil si at hans embedsområde var Rogaland, Hordaland, Sogn og Fjordane og Sunnmøre. Hans lønn var på 300 speciedaler per år, mot at han personlig betalte enken etter skarpretter Johannes Heinrich Mühlhausen en pensjon på 50 speciedaler årlig.

Den 2. juli 1849 ble han utnevnt til skarpretter for hele Norge og ble således den første nasjonale skarpretteren i landet.

+ Forbrytere henrettet av Samson Isberg Henrettet  Dato  Forbrytelse  Offer  Motiv  Rettersted Johannes Eggum  28. mai 1841  mord  kone og barn  ny kjæreste  Sogndal, Sogn og Fjordane Ingeborg Grønli  5. april 1845  mord  Ole Grønli (far)  arv  Fresvik, Sogn og Fjordane Peter Olsen Ringeneie  22. oktober 1847  mord  Anne Larsdatter Jammerdal (hustru)  ny kjæreste  Bærum, Akershus Jens Halden  4. juni 1850  mord  Peder Gullikstad (ran)  ran  Trondheim  Aslak Jacobsen Hætta  15. oktober 1854  mord  Lars Bucht og Carl Johan Ruth  opprør  Alta, Finnmark Mons Aslaksen Somby  15. oktober 1854  mord  Lars Bucht og Carl Johan Ruth  opprør  Alta, Finnmark  Christian Harebakke  23. mai 1857  mord  Jon Sagstuen  ran  Ringsaker, Hedmark  Jakob Kvashiller  7. oktober 1858  mord  Marthe Kvashiller (hustru) ny kjæreste  Luster, Sogn og Fjordane  Even Gloppenstuen  9. november 1860  mord  Gunhild Gloppenstuen (hustru)  ny kjæreste  Biri, Oppland  Elias Dahlgren  31. august 1861  mord  Eli Lien  ran  Idd, Østfold Ole Moland  30. oktober 1861  mord  Serina Moland (hustru)  ny kjæreste  Kabelvåg,  Nordland Peder Marken  24. november 1862  mord  Maren Marken (mor)  ekteskap  Rendalen, Hedmark Ole Stokkestadeie  21. august 1863  mord  kone og barn  ekteskap  Vågå, Oppland Friedrich Wilhelm Priess  20. april 1864  mord  Knut Grøte  ran  Etterstad, Oslo Knud Simonsen  20. april 1864  mord  Knut Grøte  ran  Etterstad, Oslo

Etter denne siste henrettelsen, foretatt kun dager etter at han var blitt enkemann, bad han selv om å få slippe flere. Han ble derfor pensjonert og døde ni år senere i Bergen.

 Referanser 

 Kilder 
 Hardanger, 1954, p. 212
 Departementstidende

 Eksterne lenker 
 «Samson Isberg» i Norsk biografisk leksikon

Kategori:Norske skarprettere
Kategori:Personer fra Odda kommune